शीर्षक: ये विचारधारा की लड़ाई है, चाय पार्टी नहीं: प्रियंका गांधी\nएक काल्पनिक लेख के उपरोक्त शीर्षक को देखते हुए, लेख की कल्पना करें।\n
अपने भाई और मां की चुनावी तैयारियों की देखरेख के लिए इन दिनों अमेठी में दौरा कर रही प्रियंका गांधी ने कहा कि लोकसभा चुनाव विचारधारा की लड़ाई है, कोई पारिवारिक चाय पार्टी नहीं.

उन्होंने यहां तक कह दिया कि वरुण गांधी ने जो किया है वो परिवार के साथ विश्वासघात है.

वहीं वरुण गांधी ने कहा है कि प्रियंका ने इस तरह का बयान देकर लक्ष्मण रेखा पार की है.

वरुण गांधी ने लोकसभा चुनाव के लिए मंगलवार को सुल्तानपुर से अपना नामांकन किया है.

अमेठी में पत्रकारों से बात करते हुए प्रियंका गांधी ने कहा, ''ये कोई पारिवारिक चाय पार्टी नहीं है. ये एक विचारधारा की लड़ाई है. अगर मेरे बच्चे ने ऐसा किया होता तो मैं उसे कभी माफ़ नहीं करती.''

'रास्ता भटक गए हैं'

कुछ दिनों पहले प्रियंका गांधी का एक वीडियो मीडिया में आया था जिसमें कांग्रेस कार्यकर्ताओं को संबोधित करते हुए प्रियंका गांधी कह रहीं थीं कि 'वरुण गांधी उनके परिवार के हिस्सा हैं, उनके भाई हैं, लेकिन वो रास्ता भटक गए हैं.'

वीडियो में प्रियंका कह रहीं थीं कि पार्टी के बुज़ुर्गों की ज़िम्मेदारी है कि वो वरुण को सही रास्ता दिखाएं. इसका मीडिया में ये अर्थ लगाया गया था कि वो अपने समर्थकों से अपील कर रहीं थीं कि वो वरुण गांधी को चुनाव में हराकर सही रास्ते पर ले आएं.

प्रियंका के इस वीडियो के बाहर आने के बाद वरुण गांधी की मां और भाजपा नेता मेनका गांधी ने कहा कि देश फ़ैसला करेगा कि कौन रास्ता भटक गया है.

वरूण गांधी ने मंगलवार को नामांकन पत्र भरने के बाद प्रियंका गांधी की टिप्पणी का जवाब देते हुए कहा कि उन्होंने इस तरह का बयान देकर लक्ष्मण रेखा पार की है.

'लक्ष्मण रेखा'

वरुण गांधी ने कहा, ''पिछले 10 दस सालों में चाहे मेरे परिवार का कोई सदस्य हो या मेरे पार्टी का कोई वरिष्ठ नेता, मैंने अपने भाषणों में कभी भी शालीनता की लक्ष्मण रेखा नहीं पार की है. मेरे रास्ते से भटकने की बात कही गई है. मैंने देश के रास्ते को हमेशा अपने रास्ते से ज़्यादा अहमियत दी है. अगर मैं अपने जीवन में राष्ट्र-निर्माण में कोई योगदान दे सका को तो समझूंगा कि मेरा जीवन सार्थक रहा.''

वरुण ने कहा, व्यक्तिगत आरोप लगाने की बजाय हमें बेरोज़गारी, भ्रष्टाचार, ग़रीबी और अशिक्षा पर बहस करनी चाहिए.''

उन्होंने कहा, ''हमें बहस के स्तर को गिराने की बजाय उसे उठाना चाहिए. जब हम व्यक्तिगत आलोचना केंद्रित राजनीति करते हैं तो हम...